CELEX: 32022R0931
Language: el
Date: 2022-03-23 00:00:00
Title: Κατ’ εξουσιοδότηση κανονισμός (ΕΕ) 2022/931 της Επιτροπής της 23ης Μαρτίου 2022 για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου με τη θέσπιση κανόνων για τη διενέργεια επίσημων ελέγχων όσον αφορά τις προσμείξεις στα τρόφιμα (Κείμενο που παρουσιάζει ενδιαφέρον για τον ΕΟΧ)

17.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 162/7
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/931 ΤΗΣ ΕΠΙΤΡΟΠΗΣ
         της 23ης Μαρτίου 2022
         για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου με τη θέσπιση κανόνων για τη διενέργεια επίσημων ελέγχων όσον αφορά τις προσμείξεις στα τρόφιμα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 19 παράγραφος 2 σημείο α),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει κανόνες για τη διενέργεια επίσημων ελέγχων και άλλων επίσημων δραστηριοτήτων που διενεργούνται από τις αρμόδιες αρχές των κρατών μελών για την εξακρίβωση της συμμόρφωσης με τη νομοθεσία της Ένωσης όσον αφορά τα τρόφιμα και την ασφάλεια των τροφίμων. Το άρθρο 109 του εν λόγω κανονισμού προβλέπει την υποχρέωση των κρατών μελών να διασφαλίζουν ότι οι επίσημοι έλεγχοι διενεργούνται από τις αρμόδιες αρχές βάσει ενός πολυετούς εθνικού σχεδίου ελέγχου (ΠΟΕΣΕ). Ο κανονισμός (ΕΕ) 2017/625 προσδιορίζει περαιτέρω το γενικό περιεχόμενο του ΠΟΕΣΕ, απαιτεί από τα κράτη μέλη να προβλέπουν στο ΠΟΕΣΕ επίσημους ελέγχους για τις προσμείξεις στα τρόφιμα και, στο πλαίσιο αυτό, εξουσιοδοτεί την Επιτροπή να θεσπίζει ειδικές απαιτήσεις για τη διενέργεια επίσημων ελέγχων, συμπεριλαμβανομένων, κατά περίπτωση, του φάσματος δειγμάτων και του σταδίου παραγωγής, μεταποίησης και διανομής κατά το οποίο πρόκειται να ληφθούν τα δείγματα.
                  
               
                     (2)
                  
                  
                     Ο κανονισμός (ΕΕ) 2017/625 κατάργησε την οδηγία 96/23/ΕΚ του Συμβουλίου (2), η οποία προέβλεπε μέτρα ελέγχου για ορισμένες ουσίες, συμπεριλαμβανομένων των προσμείξεων, σε ζώντα ζώα και προϊόντα ζωικής προέλευσης και όριζε συγκεκριμένα απαιτήσεις σχετικά με τα σχέδια επιτήρησης των κρατών μελών για την ανίχνευση καταλοίπων ή ουσιών που εμπίπτουν στο πεδίο εφαρμογής του. Ωστόσο, ο κανονισμός (ΕΕ) 2017/625 δεν ενσωματώνει όλα τα μέτρα που προβλέπονται στην εν λόγω οδηγία ή στις πράξεις που εκδίδει η Επιτροπή βάσει αυτού. Ο παρών κανονισμός μαζί με τον εκτελεστικό κανονισμό (ΕΕ) 2022/932 της Επιτροπής (3) αποσκοπεί, ως εκ τούτου, στη διασφάλιση της συνέχειας των κανόνων της οδηγίας 96/23/ΕΚ σχετικά με το περιεχόμενο του ΠΟΕΣΕ και την προετοιμασία του, καθώς και το φάσμα των δειγμάτων και το στάδιο παραγωγής, μεταποίησης και διανομής όπου πρόκειται να ληφθούν τα δείγματα όσον αφορά τις προσμείξεις στα τρόφιμα, στο πλαίσιο του κανονισμού (ΕΕ) 2017/625.
                  
               
                     (3)
                  
                  
                     Ωστόσο, σύμφωνα με το άρθρο 19 του κανονισμού (ΕΕ) 2017/625, το οποίο αναφέρεται με ολοκληρωμένο τρόπο στις προσμείξεις στα τρόφιμα, είναι σκόπιμο ο παρών κανονισμός να εφαρμόζεται επίσης στους επίσημους ελέγχους που απαιτούνται για την ανίχνευση της παρουσίας όλων των προσμείξεων που εμπίπτουν στο πεδίο εφαρμογής του κανονισμού (ΕΟΚ) αριθ. 315/93 του Συμβουλίου (4). Ως εκ τούτου, ο παρών κανονισμός θα πρέπει να εφαρμόζεται στους επίσημους ελέγχους που απαιτούνται για την ανίχνευση της παρουσίας στα τρόφιμα προσμείξεων για τις οποίες η νομοθεσία της Ένωσης ορίζει ανώτατα όρια καταλοίπων ή άλλα κανονιστικά όρια που απαιτούν ή ενεργοποιούν τη λήψη μέτρων από τις αρμόδιες αρχές.
                  
               
                     (4)
                  
                  
                     Η παρουσία υδραργύρου στα τρόφιμα μπορεί να θεωρηθεί ότι οφείλεται στην περιβαλλοντική μόλυνση, δεδομένου ότι τα φυτοφάρμακα που περιέχουν υδράργυρο έχουν πλέον απαγορευτεί στην Ένωση εδώ και περισσότερα από τριάντα χρόνια. Ως εκ τούτου, οι επίσημοι έλεγχοι όσον αφορά τα ανώτατα όρια για τις ενώσεις του υδραργύρου, όπως ορίζονται στον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (5), στην οδηγία 2006/125/ΕΚ της Επιτροπής (6), στον κατ’ εξουσιοδότηση κανονισμό (ΕΕ) 2016/127 της Επιτροπής (7) και στον κατ’ εξουσιοδότηση κανονισμό (ΕΕ) 2016/128 της Επιτροπής (8) θα πρέπει επίσης να καλύπτονται από τον παρόντα κανονισμό αντί των ειδικών κανόνων σχετικά με τους ελέγχους για τα κατάλοιπα φυτοφαρμάκων.
                  
               
                     (5)
                  
                  
                     Προκειμένου να διασφαλιστεί ότι οι επίσημοι έλεγχοι διενεργούνται αποτελεσματικά σε όλα τα κράτη μέλη, είναι σκόπιμο να θεσπιστούν κανόνες σχετικά με τους συνδυασμούς των προσμείξεων ή των ομάδων προσμείξεων και των ομάδων εμπορευμάτων που πρέπει να αποτελέσουν αντικείμενο δειγματοληψίας από τα κράτη μέλη, καθώς και τη στρατηγική δειγματοληψίας, συμπεριλαμβανομένων των κριτηρίων που πρέπει να χρησιμοποιούνται για τον καθορισμό του περιεχομένου των σχεδίων τους και τη διενέργεια των σχετικών επίσημων ελέγχων.
                  
               
                     (6)
                  
                  
                     Επομένως, κρίνεται σκόπιμο να συμπληρωθεί το άρθρο 19 παράγραφος 1 του κανονισμού (ΕΕ) 2017/625 με τη θέσπιση ειδικών κανόνων για τη διενέργεια επίσημων ελέγχων όσον αφορά τις προσμείξεις στα τρόφιμα.
                  
               
                     (7)
                  
                  
                     Το άρθρο 150 παράγραφος 1 του κανονισμού (ΕΕ) 2017/625 προβλέπει μεταβατική περίοδο που υποχρεώνει τα κράτη μέλη να διενεργούν επίσημους ελέγχους σύμφωνα με την οδηγία 96/23/ΕΚ έως τις 14 Δεκεμβρίου 2022. Το άρθρο 19 παράγραφος 1 του κανονισμού (ΕΕ) 2017/625 προβλέπει ότι οι επίσημοι έλεγχοι για την εξακρίβωση της συμμόρφωσης με τους κανόνες για τα τρόφιμα και την ασφάλεια των τροφίμων, καθώς και για τις ζωοτροφές και την ασφάλεια των ζωοτροφών περιλαμβάνουν επίσημους ελέγχους των σχετικών ουσιών, συμπεριλαμβανομένων ουσιών προς χρήση στα υλικά που έρχονται σε επαφή με τα τρόφιμα, προσμείξεων, μη εγκεκριμένων, απαγορευμένων και ανεπιθύμητων ουσιών των οποίων η χρήση ή η παρουσία σε καλλιέργειες ή σε ζώα ή για την παραγωγή ή μεταποίηση τροφίμων ή ζωοτροφών ενδέχεται να οδηγήσει σε κατάλοιπα των εν λόγω ουσιών στα τρόφιμα ή τις ζωοτροφές. Ωστόσο, δεδομένου ότι τα τελευταία σχέδια επιτήρησης που εγκρίθηκαν από τα κράτη μέλη δυνάμει της οδηγίας 96/23/ΕΚ θα εφαρμόζονται για το έτος 2022 και, ως εκ τούτου, πέραν της 14ης Δεκεμβρίου 2022, είναι σκόπιμο ο παρών κανονισμός να αρχίσει να εφαρμόζεται από την 1η Ιανουαρίου 2023,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Για τους σκοπούς του παρόντος κανονισμού, ισχύει ο ορισμός της «πρόσμειξης» του άρθρου 1 παράγραφος 1 δεύτερο εδάφιο του κανονισμού (ΕΟΚ) αριθ. 315/93 του Συμβουλίου.
         
         
            Άρθρο 2
            Τα κράτη μέλη ελέγχουν την παρουσία προσμείξεων στα τρόφιμα σύμφωνα με το παράρτημα I.
            Τα κράτη μέλη θεσπίζουν στρατηγική δειγματοληψίας σύμφωνα με τα κριτήρια που ορίζονται στο παράρτημα II.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2023.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  Οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (ΕΕ L 125 της 23.5.1996, σ. 10).
         
            (3)  Εκτελεστικός κανονισμός (ΕΕ) 2022/932 της Επιτροπής, της 9ης Ιουνίου 2022, σχετικά με ενιαίες πρακτικές ρυθμίσεις για τη διενέργεια επίσημων ελέγχων όσον αφορά τις προσμείξεις στα τρόφιμα, σχετικά με ειδικό πρόσθετο περιεχόμενο των πολυετών εθνικών σχεδίων ελέγχου και ειδικές πρόσθετες ρυθμίσεις για την προετοιμασία τους (βλέπε σελίδα 13 της παρούσας Επίσημης Εφημερίδας).
         
            (4)  Κανονισμός (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (ΕΕ L 37 της 13.2.1993, σ. 1).
         
            (5)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).
         
            (6)  Οδηγία 2006/125/ΕΚ της Επιτροπής, της 5ης Δεκεμβρίου 2006, για τις μεταποιημένες τροφές με βάση τα δημητριακά και τις παιδικές τροφές για βρέφη και παιδιά μικρής ηλικίας (ΕΕ L 339 της 6.12.2006, σ. 16).
         
            (7)  Κατ’ εξουσιοδότηση κανονισμός (ΕΕ) 2016/127 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα παρασκευάσματα για βρέφη και τα παρασκευάσματα δεύτερης βρεφικής ηλικίας, καθώς και όσον αφορά τις απαιτήσεις πληροφόρησης σχετικά με τη διατροφή των βρεφών και των μικρών παιδιών (ΕΕ L 25 της 2.2.2016, σ. 1).
         
            (8)  Κατ’ εξουσιοδότηση κανονισμός (ΕΕ) 2016/128 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα τρόφιμα που προορίζονται για ειδικούς ιατρικούς σκοπούς (ΕΕ L 25 της 2.2.2016, σ. 30).
      
      
         
            ΠΑΡΑΡΤΗΜΑ I
            Κανόνες για την επιλογή συγκεκριμένου συνδυασμού προσμείξεων ή ομάδων προσμείξεων και ομάδων εμπορευμάτων
            
               1.   
               Τα κράτη μέλη ελέγχουν τους ακόλουθους συνδυασμούς προσμείξεων ή ομάδων προσμείξεων στις ακόλουθες ομάδες εμπορευμάτων:
               
                           Ομάδες εμπορευμάτων
                        
                        
                           Αλογονωμένοι έμμονοι οργανικοί ρύποι
                        
                        
                           Μέταλλα
                        
                        
                           Μυκοτοξίνες
                        
                        
                           Άλλες προσμείξεις
                        
                     
                           Μη μεταποιημένο κρέας βοοειδών, προβατοειδών και αιγοειδών (συμπεριλαμβανομένων των βρώσιμων εντοσθίων)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Μη μεταποιημένο κρέας χοιροειδών (συμπεριλαμβανομένων των βρώσιμων εντοσθίων)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Μη μεταποιημένο κρέας ιπποειδών (συμπεριλαμβανομένων των βρώσιμων εντοσθίων)
                        
                        
                            
                        
                        
                           x
                        
                        
                            
                        
                        
                           x
                        
                     
                           Μη μεταποιημένο κρέας πουλερικών (συμπεριλαμβανομένων των βρώσιμων εντοσθίων)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Μη μεταποιημένο κρέας από άλλα εκτρεφόμενα χερσαία ζώα (*) (συμπεριλαμβανομένων των βρώσιμων εντοσθίων)
                        
                        
                            
                        
                        
                           x
                        
                        
                            
                        
                        
                            
                        
                     
                           Νωπό γάλα βοοειδών, προβατοειδών και αιγοειδών
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Νωπά αυγά ορνίθων και άλλα αυγά
                        
                        
                           x
                        
                        
                           x
                        
                        
                            
                        
                        
                           x
                        
                     
                           Μέλι
                        
                        
                            
                        
                        
                           x
                        
                        
                            
                        
                        
                           x
                        
                     
                           Μη μεταποιημένα αλιευτικά προϊόντα (**) (εξαιρουμένων των καρκινοειδών)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Καρκινοειδή και δίθυρα μαλάκια
                        
                        
                           x
                        
                        
                           x
                        
                        
                            
                        
                        
                           x
                        
                     
                           Λίπη και έλαια ζωικής και θαλάσσιας προέλευσης
                        
                        
                           x
                        
                        
                           x
                        
                        
                            
                        
                        
                           x
                        
                     
                           Μεταποιημένα προϊόντα ζωικής προέλευσης (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               2.   
               
                  Τα κράτη μέλη εξετάζουν όλους τους συνδυασμούς προσμείξεων ή ομάδων προσμείξεων και ομάδων εμπορευμάτων τροφίμων μη ζωικής προέλευσης για τα οποία έχουν καθοριστεί ανώτατα όρια ή άλλα κανονιστικά όρια βάσει της νομοθεσίας της Ένωσης.
               
            
            
               3.   
               Κάθε κράτος μέλος εξετάζει τα ακόλουθα κριτήρια για την επιλογή συγκεκριμένων συνδυασμών προσμείξεων ή ομάδων προσμείξεων και ομάδων εμπορευμάτων προς έλεγχο:
               
                           α)
                        
                        
                           συχνότητα εντοπισμού της μη συμμόρφωσης στα δείγματα του κράτους μέλους, στα δείγματα άλλων κρατών μελών ή στα δείγματα τρίτων χωρών, ιδίως όταν η αναφορά πραγματοποιείται στο πλαίσιο του συστήματος έγκαιρης προειδοποίησης για τα τρόφιμα και τις ζωοτροφές ή του συστήματος διοικητικής συνδρομής και συνεργασίας·
                        
                     
                           β)
                        
                        
                           διαθεσιμότητα κατάλληλων εργαστηριακών μεθόδων και αναλυτικών προτύπων·
                        
                     
                           γ)
                        
                        
                           πιθανός κίνδυνος για τους καταναλωτές ή ορισμένες πληθυσμιακές ομάδες από την κατανάλωση προσμείξεων που υπάρχουν στα τρόφιμα, λαμβανομένων υπόψη των σχετικών πληροφοριών που διατίθενται από την Ευρωπαϊκή Αρχή για την Ασφάλεια των Τροφίμων ή, ελλείψει τέτοιων πληροφοριών, άλλων πηγών πληροφοριών, όπως επιστημονικές δημοσιεύσεις ή εθνικές εκτιμήσεις κινδύνου·
                        
                     
                           δ)
                        
                        
                           δεδομένα κατανάλωσης (διατροφικά πρότυπα έκθεσης)·
                        
                     
                           ε)
                        
                        
                           όσον αφορά τα τρόφιμα που εμπίπτουν στο πεδίο εφαρμογής του σχεδίου ελέγχου για τα τρόφιμα ζωικής προέλευσης που εισέρχονται στην Ένωση, όπως περιγράφεται στο άρθρο 5 του κανονισμού (ΕΕ) 2022/932, λαμβάνονται επίσης υπόψη τα ακόλουθα κριτήρια, όπου είναι διαθέσιμα:
                           
                                       i)
                                    
                                    
                                       τα αποτελέσματα των ελέγχων της Επιτροπής σε τρίτες χώρες·
                                    
                                 
                                       ii)
                                    
                                    
                                       κάθε πληροφορία που δημιουργεί αμφιβολίες ως προς την αξιοπιστία των εγγυήσεων σχετικά με τη συμμόρφωση των εισαγόμενων τροφίμων με τους κανόνες της Ένωσης·
                                    
                                 
                                       iii)
                                    
                                    
                                       πληροφορίες σχετικά με την αυξημένη επαγρύπνηση.
                                    
                                 
                     
            
               (*)  Άλλα εκτρεφόμενα χερσαία ζώα, όπως ορίζονται στην καταχώριση 1017000 του παραρτήματος I μέρος Α του κανονισμού (ΕΚ) αριθ. 396/2005.
            
               (**)  Αλιευτικά προϊόντα, όπως ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
            
               (***)  Μη μεταποιημένα προϊόντα, όπως ορίζονται στον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
         
      
      
         
            ΠΑΡΑΡΤΗΜΑ II
            Κριτήρια για τη στρατηγική δειγματοληψίας
            
               1.   
               Για κάθε υπεύθυνο επιχείρησης τροφίμων που πρόκειται να ελεγχθεί, το κράτος μέλος εξετάζει τα ακόλουθα κριτήρια για την επιλογή του είδους τροφίμων προς έλεγχο:
               
                           α)
                        
                        
                           ιστορικό μη συμμόρφωσης·
                        
                     
                           β)
                        
                        
                           ελλείψεις στην εφαρμογή της ανάλυσης κινδύνου και κρίσιμων σημείων ελέγχου, καθώς και των σχετικών αυτόματων ελέγχων·
                        
                     
                           γ)
                        
                        
                           ελλείψεις στην τήρηση αρχείων για την αντιμετώπιση των απαιτήσεων, όπως ορίζονται στο παράρτημα I τμήμα III μέρος Α του κανονισμού (ΕΚ) αριθ. 852/2004·
                        
                     
                           δ)
                        
                        
                           αντιπροσωπευτική δειγματοληψία ανεξάρτητα από το μέγεθος της επιχείρησης τροφίμων·
                        
                     
                           ε)
                        
                        
                           καταστάσεις που ανακύπτουν (μεταβολές των καταναλωτικών προτύπων, φυσικές καταστροφές ή οικονομικά προβλήματα που προκαλούν αλλαγές στις αλυσίδες εμπορίου τροφίμων κ.λπ.).
                        
                     
            
               2.   
               Κάθε κράτος μέλος εξετάζει τα ακόλουθα κριτήρια για την επιλογή των σφαγείων, των εργαστηρίων τεμαχισμού, των εγκαταστάσεων γαλακτοπαραγωγής, των εγκαταστάσεων για την παραγωγή και τη διάθεση στην αγορά αλιευτικών προϊόντων και προϊόντων υδατοκαλλιέργειας, των εγκαταστάσεων για το μέλι και τα αυγά και των κέντρων συσκευασίας αυγών:
               
                           α)
                        
                        
                           τα κριτήρια που απαριθμούνται στο παράρτημα I σημείο 3 και στο σημείο 1 του παρόντος παραρτήματος·
                        
                     
                           β)
                        
                        
                           το μερίδιο των αντίστοιχων εγκαταστάσεων στον συνολικό όγκο παραγωγής των σφαγείων, των εργαστηρίων τεμαχισμού, των εγκαταστάσεων γαλακτοπαραγωγής, των εγκαταστάσεων για την παραγωγή και τη διάθεση στην αγορά αλιευτικών προϊόντων και προϊόντων υδατοκαλλιέργειας, των εγκαταστάσεων για το μέλι και τα αυγά και των κέντρων συσκευασίας αυγών στο κράτος μέλος:
                        
                     
                           γ)
                        
                        
                           τη σχετική προέλευση των σφαγέντων ζώων, του γάλακτος, των προϊόντων υδατοκαλλιέργειας, του μελιού και των αυγών.
                        
                     
            
               3.   
               
                  Κατά τη λήψη των δειγμάτων, καταβάλλονται προσπάθειες για την αποφυγή πολλαπλής δειγματοληψίας από έναν υπεύθυνο επιχείρησης τροφίμων, εκτός εάν ο υπεύθυνος έχει ταυτοποιηθεί βάσει των κριτηρίων που περιλαμβάνονται στο σημείο 1 ή έχει παρασχεθεί κατάλληλη αιτιολόγηση στο σχέδιο ελέγχου. Διασφαλίζεται η συμμόρφωση με την προγραμματισμένη συχνότητα των ελέγχων.
               
            
            
               4.   
               
                  Όσον αφορά τα τρόφιμα που εμπίπτουν στο πεδίο εφαρμογής του σχεδίου ελέγχου για τα τρόφιμα που διατίθενται στην αγορά της Ένωσης, όπως ορίζεται στο άρθρο 4 του κανονισμού (ΕΕ) 2022/932, η δειγματοληψία διενεργείται στα τρόφιμα που διατίθενται στην αγορά και στα τρόφιμα που προορίζονται για διάθεση στην αγορά (πρωτογενές στάδιο, ελεύθερη βοσκή, σφαγεία, κατά τη διάρκεια μεταποίησης, αποθήκευσης ή πώλησης τροφίμων κ.λπ.).